CELEX: 31994D0275
Language: hr
Date: 1994-04-18 00:00:00
Title: 94/275/EZ: Odluka Komisije od 18. travnja 1994. o priznavanju cjepiva protiv bjesnoće

03/Sv. 013
            
            
               HR
            
            
               Službeni list Europske unije
            
            
               178
            
         31994D0275
   
               L 117/41
            
            
               SLUŽBENI LIST EUROPSKE UNIJE
            
            
               18.04.1994.
            
         
      ODLUKA KOMISIJE
   
   od 18. travnja 1994.
   o priznavanju cjepiva protiv bjesnoće
   (94/275/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju zahtjeva za zdravlje životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima za zdravlje životinja utvrđenima posebnim pravilima Zajednice navedenima u Prilogu A dijelu I. Direktive 90/425/EEZ (1), a posebno njezin članak 10. stavak 2. točku (a) treću alineju i stavak 3. točku (b) podtočku i.,
   budući da je potrebno priznati cjepiva protiv bjesnoće dozvoljena za primjenu na psima i mačkama kojima se trguje među državama članicama i koja se primjenjuju na psima i mačkama starijima od tri mjeseca namijenjenima trgovini među državama članicama te na psima i mačkama namijenjenima plasmanu na tržište Irske i Ujedinjene Kraljevine, a koji ne potječu iz te dvije države;
   budući da, u skladu s člankom 10. stavkom 2. točkom (a), trećom alinejom i stavkom 3. točkom (b) podtočkom i., cjepiva moraju biti inaktivirana cjepiva od najmanje jedne međunarodne antigenske jedinice (standard WHO-a) izmjerene u skladu s testom učinkovitosti prema metodi opisanoj u Europskoj farmakopeji;
   budući da je, kako bi cjepiva bila priznata na razini Zajednice, potrebno dodatno utvrditi pravila za proizvodnju cjepiva; u tom je pogledu podesno upućivati na protokole opisane u odgovarajućoj monografiji Europske farmakopeje;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Cjepiva priznata na razini Zajednice su ona proizvedena prema protokolima utvrđenim u monografiji Europske farmakopeje o cjepivima protiv bjesnoće (inaktiviranima) za veterinarsku primjenu – vaccinum rabiei inactivatum ad usum veterinarium.
   Članak 2.
   Ova je Odluka upućena državama članicama.
   
      Sastavljeno u Bruxellesu 18. travnja 1994.
      
         
            Za Komisiju
         
         René STEICHEN
         
         
            Član Komisije
         
      
   
   
      (1)  SL L 268, 14.9.1992., str. 54.